钦定古今图书集成/理学汇编/学行典/第263卷 > 何点
## 钦定古今图书集成/理学汇编/学行典/第263卷 > 何点

按《南齐书高逸何求传》：“求弟点，少不仕。宋世征为太
子洗马，不就，隐居东篱门卞望之墓侧。性率到，好狎
人物。建元中，褚渊、王俭为宰相，点谓人曰：‘我作《齐书》
已竟，赞云：‘渊既世族，俭亦国华。不赖舅氏，遑恤外家’。
俭欲候之，知不可见，乃止。永明元年，征中书郎。豫章
王命驾造门，点从后门逃去。竟陵王子良闻之曰：‘豫
章王尚不屈，非吾所议’’。”遗点嵇叔夜酒杯、徐景山酒
枪以通意。点常自得，遇酒便醉，交游宴乐不隔也。永
元中，京师频有军寇，点欲结裳为裤，与崔慧景共论
佛义。其语默之迹如此。